બીજી વાત મને એ પણ નથી સમજાતી કે આ બધા પ્રેમીઓ ને કેમ સાજા-નરવાં એટલે કે છોકરી હોય તો તેને હેન્ડસમ – રૂપાળાં છોકરાં સાથે જ અને છોકરો હોય તો તેને બ્યુટીફૂલ- સુંદર છોકરી સાથે જ પ્રેમ કરવો છે, કદરૂપા કે કદરૂપી સાથે નહીં (મતલબ અપંગ કે અંધ કે કદરૂપા ‘પ્રેમ’માં ન ચાલે) તો તેનો મતલબ તમે ‘પ્રેમ’ ના બહાનાં હેઠળ તમે માત્ર ને માત્ર, જે તે વ્યકિતના બાહ્ય દેખાવને પ્રાથમિકતા આપો છો, તો તમે તેને કે તેના દિલને નહીં, પરંતુ શરીરને ચાહો છો…અને ત્યાં પ્રેમ ગૌણ બની જાય છે. પ્રેમ હાંસિયામાં ધકેલાય છે ને તે માત્ર વાસના કે માત્ર શરીર ભોગવવાની એષણા કે વિજાતીય આકર્ષણ બની જાય છે!! બીજુ શું!? શું આને કહેવાય કે પહેલી નજરે પ્રેમ?! તો આ નજર તો શરીરને જ જુવે છે, તેના દિલને નહીં તો સાચો પ્રેમ કઈ રીતે કહેવો?!! આ તો એક સ્વાર્થ થયો. અને સાચા પ્રેમમાં તો શરત કે સ્વાર્થ ચાલે જ નહીં …